Publication: Magyar Közlöny
Issue: MK-1999-100 (Year: 1999, Number: 100)
Era: 1990-2004
Section: Melléklet az 54/1999. (XI. 12.) EüM rendelethez
Paragraph Index: 164

b) Alapvető gyakorlati ismeretek: — indikáció alapján az alkalmazható — rendelt, illetve a beteg által igényelt — eszközt kiválasztani, — vényen rendelt eszköz megfelelőségét véleményezni, — a megfelelő méretű eszközt kiválasztani, méretvétel esetén a helyes méretvételi pontokat ismerni, és a megfelelő méretvételt végrehajtani, — a különféle gyógyászati segédeszközök típusait (a mozgásszervi betegségek segédeszközei, segítő eszközei, terápiás eszközei, ortézisek, protézisek, fűzők, a kültakaró betegségeinek segédeszközei, az égési sérülések terápiás segédeszközei, a felfekvés megakadályozását szolgáló segédeszközök, az emlőbetegségek segédeszközei, a légzőszervi betegségek segédeszközei, terápiás eszközei, segédeszközei, az anyagcsere-betegségek segédeszközei, a fájdalomcsillapítás segédeszközei, a keringési betegségek segédeszközei, a kompressziós harisnyák, a kompressziós pólyák, a gyomor-bélrendszeri betegségek segédeszközei, a mesterséges táplálás segédeszközei, a stomás segédeszközök, a mesterséges táplálás segédeszközei, a vizeletkiválasztó és nemi szervrendszer betegségeinek segédeszközei) felismerni, — a munkavédelmi, tűzvédelmi és környezetvédelmi előírásokat [a szakmára és a munkahelyre érvényes általános munkavédelmi előírások, a munkahely megfelelő kialakítására vonatkozó előírások, a baleseteknél és tűzeseteknél szükséges intézkedések (szabályszerű elsősegélynyújtás, az illetékesek haladéktalan értesítése, a baleset kivizsgálásához információk szolgáltatása), a tűz megelőzésére vonatkozó intézkedések, a tűzoltó készülék szakszerű kezelése, a mérgező, gyúlékony anyagok kezelése, a sérült kiszabadítása az áramkörből, áramtalanítás, a munkahelyen a környezetkárosítást megelőző, illetve csökkentő eljárások, módszerek] elsajátítani, betartani és betartatni, — a kereskedelmi és áruforgalmi tevékenységet végezni, — kulturált, felelősségteljes kereskedői magatartást tanúsítani, — a kereskedelmi munkát felelősségteljesen, igényesen, tudatosan végezni, — a fogyasztócentrikus, a vevő, a beteg érdekeit mindig mérlegelő szemlélettel rendelkezni, amely a tisztességen és a jó emberismereten alapszik, — a gazdasági összefüggések feltárása érdekében a statisztikai módszereket alkalmazni, — a gazdasági társaságokat megkülönböztetni, — a munkaviszony létesítésével, megszüntetésével kapcsolatos alapfogalmakat elsajátítani, — a tanulószerződés tartalmát megismerni, különös tekintettel a szerződő felek jogaira és kötelességeire, — a kollektív szerződéssel kapcsolatos alapfogalmakat definiálni, — személyi jövedelemadó-előleget számítani, — az adózási mulasztások jogkövetkezményeit, az adózási morál lényegét megérteni, 1999/100. szám — a társadalombiztosítási járulék típusokat felsorolni, a járulék mértékét meghatározni, — a költség és kiadás kategóriákat megkülönböztetni, költségszámítást végezni egyszerű példák alapján, — az álláskeresés elméleti és gyakorlati tudnivalóit alkalmazni, önéletrajzot, pályázatot készíteni, — munkaszerződés fogalmát meghatározni, — a kommunikáció megfelelő formáit alkalmazni a munkatársakkal és a betegekkel szemben (bemutatkozás, megszólítás), — az adott időszakban használatos kommunikációs technikai eszközöket a gyakorlatban használni, — összefoglalni a vállalkozások típusainak főbb jellemzőit, — vállalkozásalapítás jogi eljárási rendjét ismertetni, — az üzleti terv tartalmát kidolgozni, — vállalkozási tevékenységgel kapcsolatos nyilvántartásokat és elszámolásokat elvégezni, — a termékek forgalomba hozatalához szükséges engedélyek beszerzésének módját megismerni, az előírt nyilvántartásokat vezetni. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/0aa9992117c79821201748e9299b91181cb4a96e/dokumentumok/88d47b2637da5ef5f821c507c65ea90b6745634d/letoltes